open-index/open-wikipedia-markdown huggingface dataset:
სალიეთის მარმარილოს საბადო

**სალიეთის მარმარილოს საბადო** – მარმარილოს საბადო, რომელიც მდინარე ყვირილის მარჯვენა ნაპირზე, სოფელ სალიეთთან (ჭიათურის მუნიციპალიტეტი).

საბადო აგებულია შუალიასური გამარმარილოებული კირქვებით. პროექტული წყების სისქეა 150-180 მ. მარმარილო მოწითალო-რუხი, წითელი ან ვარდისფერია. უსწორწორმასწორო ფორმის რუხი ან თეთრი ლაქები ქმნიან ლამაზ დეკორატიულ ნახატს. სალიეთის მარმარილო ძვირფასი შესამოსი მასალაა. იყენებენ შენობების ინტერიერებში (თბილისის მეტროპოლიტენის სადგურ რუსთაველის მიწისქვეშა ვესტიბიული, მოსკოვის მეტროპოლიტენის სადგური ელექტროზავოდსკაია, სერპუხოვსკაია და სხვა). საბადო მუშავდება ღია წესით.

## ლიტერატურა
კატეგორია:საქართველოს საბადოები
სანტიაგოს ბუნებისმეტყველების ეროვნული მუზეუმი

მინი|მარჯვნივ|280პქ|სანტიაგოს ბუნებისმეტყველების ეროვნული მუზეუმი
**სანტიაგოს ბუნებისმეტყველების ეროვნული მუზეუმი** () – ბუნებისმეტყველების ეროვნული მუზეუმი სანტიაგოში, ჩილე. იგი მესამე მუზეუმია,  ნატიფი ხელოვნების ეროვნულ მუზეუმსა და ეროვნულ ისტორიულ მუზეუმთან ერთად, რომელსაც ეწოდება *ეროვნული*. 

## რესურსები ინტერნეტში
* სანტიაგოს ბუნებისმეტყველების ეროვნული მუზეუმი 
* Municipalidad de Santiago 
* Municipalidad de Quinta Normal 
* 360º-იანი ვირტუალური ტური 

კატეგორია:ჩილეს მუზეუმები
სალიხა

**სალიხა** — ჯადვარისებრთა ოჯახის ზოგიერთი მცენარის გამომშრალი ფესვისეული გორგლები. შეიცავს ლორწოს (50%-მდე), სახამებელს (24-30%), ცილას (15%). ხმარობენ მედიცინაში.

## ლიტერატურა
კატეგორია:ჯადვარისებრნი
კატეგორია:სამკურნალო მცენარეები
რუსუდანი (დავით VI-ის ასული)

**რუსუდანი** ( [*რუსუდანა*]) — დავით VI ნარინისა და მისი მეუღლის თეოდორა პალეოლოგის ასული, ტრაპიზონის კონსორტ-იმპერატრიცა, მანუელ დიდის მეორე მეუღლე (1223 — 1253 წწ.).

## ბიოგრაფია
რუსუდანი დაიბადა დაახლ. 1242/1245 წელს საქართველოს მეფის დავით VI ნარინისა და მისი მეორე მეუღლის თეოდორა პალეოლოგის ოჯახში. ისტორიკოსთა ერთი ნაწილი თეოდორას მიხეილ VIII-ისა და თეოდორა დუკაინას ასულად მიიჩნევს, მეორე კი თვლის, რომ ის იოანე პალეოლოგისა და ტორნიკაინას შვილია.

არსებობს ვერსია, რომ რუსუდანი დავით VII ულუს ასულია. იმპერატრიცის დედა შეიძლება ყოფილი გვანცა დედოფალი, რადგან ჯიგდა-ხათუნის შვილების შესახებ არაფერია ცნობილი.

## იმპერატრიცა
რუსუდანის შესახებ წერს ბერძენი ისტორიკოსი მიხაილ პანარეტოსი:

რაც ნიშნავს იმას, რომ ის თეოდორა დიდის დედა იყო. 

რუსუდანი გარდაიცვალა არაუგვიანეს 1260 წ. იმპერატრიცის გარდაცვალების შემდეგ მანუელმა ცოლად ირენა სირიკაინა მოიყვანა.

## სქოლიო
კატეგორია:ტრაპიზონის იმპერიის ადამიანები
კატეგორია:საქართველოს სამეფოს ბაგრატიონები
კატეგორია:დაბადების წელი უცნობია
კატეგორია:გარდაცვალების წელი უცნობია
ბიბლიოფილია

**ბიბლიოფილია** ან **ბიბლიოფილიზმი** — წიგნებისადმი სიყვარული. **ბიბლიოფილი** - ინდივიდი, ვისაც წიგნები უყვარს, ხშირად იხმარება ტერმინი **წიგნის ჭია**. ბიბლიოფილებს წიგნები უყვართ ან შემცველობის ან კითხვის გამო. ზოგჯერ ტერმინ *ბიბლიოფილია*-ს შეცდომად მიიჩნევენ და *ბიბლიოფილიზმ*-ს უფრო ზუსტად თვლიან.

## პროფილი
ბიბლიოფილი არის პიროვნება, რომელსაც უყვარს ან აგროვებს წიგნებს, ხშირად აქვთ დიდი და განსაკუთრებული კოლექციები. ბიბლიოფილებისთვის აუცილებელი არაა იმ წიგნების ფლობა, რაც უყვართ; მათ ძველ ბიბლიოთეკებში ინახულებენ. 

## ტერმინის გამოყენება
ბიბლიოფილია არ უნდა აირიოს ბიბლიომანიაში, შეპყრობით-დაუძლეველ აშლილობაში, რომელიც იწვევს წიგნების შეგროვებას, როდესაც სოციალური ურთიერთობები ან ჯანმრთელობა დაზიანებულია ან ბევრი სხვა მიზეზების გამო.

## სქოლიო
## იხილეთ აგრეთვე
* ფილიების სია

კატეგორია:ფილია
სალიტერატურონი ნაწილნი ტფილისის უწყებათანი

**„სალიტერატურონი ნაწილნი ტფილისის უწყებათანი“** — ქართული გაზეთის „ტფილისის უწყებანის“ ორკვირეული დამატება. გამოვიდა 1832 წლის იანვარში, გამოიცა სულ 6 ნომერი, ჩვენამდე მოაღწია მხოლოდ ხუთმა, რედაქტორ-გამომცემელი — სოლომონ დოდაშვილი. „სალიტერატურონი ნაწილნი ტფილისის უწყებათანი“ ქართული ჟურნალისტიკის ისტორიაში პირველ ქართულ ჟურნალად ითვლება. იბეჭდებოდა თარგმანები, ლექსები, მასალები ლიტერატურის, კრიტიკის ისტორიიდან, აღმოსავლეთის ისტორიიდან, განცხადებები და სხვა. თანამშრომლობდნენ გ. ერისთავი, ს. დოდაშვილი და ქართველი ინტელიგენციის სხვა წარმომადგენლები.

## ლიტერატურა
## სქოლიო 
კატეგორია:საქართველოს ჟურნალები
კატეგორია:ქართულენოვანი ჟურნალები
მიხეილ კობახიძე

**მიხეილ კობახიძე** (დ. 5 აპრილი, 1939, თბილისი — გ. 13 ოქტომბერი, 2019) — ქართველი რეჟისორი, სცენარისტი და მსახიობი, საქართველოს ხელოვნების დამსახურებული მოღვაწე (1990), საქართველოს კინემატოგრაფისტთა შემოქმედებითი კავშირის წევრი.

უმაღლესი განათლება მიიღო  მოსკოვის საკავშირო სახელმწიფო კინემატოგრაფიის ინსტიტუტის საკინორეჟისორო ფაკულტეტზე (სერგეი გერასიმოვისა და თამარა მაკაროვას სახელოსნო), რომელიც დაამთავრა 1965 წელს. მიხეილ კობახიძის მიერ გადაღებული პირველი სადიპლომო ფილმი იყო „რვანახევარი“, რომელიც საბჭოურმა ცენზურამ ანტისაბჭოურ ნაწარმოებად მიიჩნია და მოსკოვში გაგზავნამდე გაანადგურა. 1964 წელს შემოქმედმა გადაიღო სადიპლომო ფილმი „ქორწილი“, რომელმაც ობერჰაუზენის მოკლემეტრაჟიანი ფილმების საერთაშორისო ფესტივალზე სამი პრიზი მიიღო (ფესტივალის მთავარი პრიზი, კინოჟურნალისტთა ასოციაციის პრიზი, „საერთაშორისო ევანგელისტური კინოცენტრის პრიზი“). 1969 წელს „მუსიკოსების“ გადაღების შემდეგ მოსკოვის კინემატოგრაფიის სახელმწიფო კომიტეტის თავმჯდომარის ალექსანდრე რომანოვის განკარგულებით მიხეილ კობახიძეს დამოუკიდებლად ფილმების გადაღება აეკრძალა. 2002 წელს საფრანგეთში გადაიღო მოკლემეტრაჟიანი ფილმი „გზაზე“.

1996 წელს, ვენეციის კინოფესტივალზე გაიმართა მიხეილ კობახიძის ფილმების რეტროსპექტივა. 2009 წლის 5 აპრილს, კინორეჟისორს 70 წელი შეუსრულდა. ამავე საღამოს პარიზში, კონოთეატრ Action Cristine-ში, მისი ექვსივე ფილმის ჩვენება მოეწყო. გამოჩენილი რეჟისორის ფილმების ჩვენება მოხდა თბილისშიც, 2010 წლის 10 ნოემბერს.

გარდაიცვალა 2019 წლის 13 ოქტომბერს 80 წლის ასაკში, ავადმყოფობის შედეგად.

## ფილმოგრაფია 
მინი|250პქ|ნაწყვეტი ფილმიდან „ქორწილი“

## ლიტერატურა
## რესურსები ინტერნეტში 
* 
* მიხეილ კობახიძე — Аниматор.ру
*Лариса Миллер — „Старый Зонтик“
*Франсуаз Навай — «Михаил Кобахидзе : Человек, которому препятствовали»

## სქოლიო 
კატეგორია:დაბადებული 1939
კატეგორია:დაბადებული 5 აპრილი
კატეგორია:გარდაცვლილი 13 ოქტომბერი
კატეგორია:გარდაცვლილი 2019
კატეგორია:ქართველი რეჟისორები
კატეგორია:ქართველი სცენარისტები
კატეგორია:ქართველი მსახიობები
კატეგორია:ქართველი კომპოზიტორები
კატეგორია:საქართველოს სსრ-ის ხელოვნების დამსახურებული მოღვაწეები
კატეგორია:თბილისში დაბადებულები
მიხეილ
კატეგორია:მსახიობები ანბანის მიხედვით
ჰექსაკოსიოიჰექსეკონტაჰექსაფობია

[thumb|200px|right|666-ის [ციფრებით წერის ისტორია|ბერძნული ციფრების აღნიშვნა]]
**ჰექსაკოსიოიჰექსეკონტაჰექსაფობია** (ბერძნულად ნიშნავს „რიცხვ ექვსას სამოცდაექვსის შიში“) არის შიში, 
რომელიც წარმოიშვა ბიბლიის წიგნ გამოცხადებიდან, თავი 13:18, რომელიც მიუთითებს, რომ რიცხვი ექვსას სამოცდაექვსი სატანის ან ანტიქრისტეს რიცხვია.

ქრისტიანული სამყაროს გარეთ, ეს ფობია ძირითადად საშინელებათა ფილმებიდან გავრცელდა. 

## იხილეთ აგრეთვე 
* ფობიების სია

## სქოლიო
კატეგორია:ფობიები
პუბლიცისტიკა

**პუბლიცისტიკა** — საზოგადოებრივ-პოლიტიკური ხასიათის ლიტერატურა თანამედროვე აქტუალურ თემებზე. ის მასშტაბურად იყენებს ცხოვრებისეულ მასალას და საზოგადოებრივ-პოლიტიკური საქმიანობის ფაქტების ასახვით გარკვეულ პოლიტიკურ იდეას ავითარებს.

პუბლიცისტიკის ფართო დიაპაზონი განაპირობებს მისი ფორმების მრავალფეროვნებას. პოლიტიკურის გარდა გვხვდება ეკონომიკური, მორალურ-ეთიკური, ფილოსოფიური ხასიათის პუბლიცისტიკა. ასევე, ინფორმაციული, ანალიტიკური, პოლემიკური, დისკუსიური და სხვ. არსებობს საგაზეთო-საჟურნალო პუბლიცისტიკის ჟანრები – ინტერვიუ, კორესპონდენცია, რეცენზია, მთავარი და პრობლემური სტატიები, მიმოხილვა, წერილი, ნარკვევი, პამფლეტი, ფელეტონი და ა.შ.

## ლიტერატურა 
* *ნატო ჩხაიძე-აბესაძე*, *სესილი ხანჯალაძე*, ლიტერატურათმცოდნეობითი ტერმინები, თბ., „პაატა გუგუშვილის ეკონომიკის ინსტიტუტის გამომცემლობა“, გვ. 26-27.
ლევან ალექსიძე

**ლევან ალექსიძე** (დ. 5 ივლისი, 1926, თბილისი — გ. 1 აგვისტო, 2019, თბილისი) — ქართველი იურიდიულ მეცნიერებათა დოქტორი, საქართველოს სახელმწიფო პრემიის ლაურეატი, საქართველოს რესპუბლიკის პირველი მოწვევის უზენაესი საბჭოს წევრი (1990-1991), ხელი აქვს მოწერილი საქართველოს სახელმწიფოებრივი დამოუკიდებლობის აღდგენის აქტზე (1991 წლის 9 აპრილი).   თბილისის საპატიო მოქალაქე (2011).

## ბიოგრაფია 
დაიბადა 1926 წლის 5 ივლისს თბილისში. 1946 წელს დაამთავრა ი. ჯავახიშვილის სახელობის თბილისის სახელმწიფო უნივერსიტეტის იურიდიული ფაკულტეტი. 1977 წლიდან სამართლის საფუძვლებისა და საერთაშორისო სამართლის კათედრის გამგეა. 1985-1992 წლებში თსუ-ს პრორექტორია. 1988 წელს ირჩევენ საქართველოს მეცნიერებათა აკადემიის წევრ-კორესპონდენტად, ხოლო 2001 წლიდან იგი ამავე აკადემიის ნამდვილი წევრია. ლევან ალექსიძე 150-მდე შრომის ავტორია, რომლებიც გამოქვეყნებულია ქართულ, რუსულ, ინგლისურ, გერმანულ და ესპანურ ენებზე.

## ბიბლიოგრაფია
* „თანამედროვე საერთაშორისო სამართალი“ — 441 გვ., თბილისი, იურისტების სამყარო, 2013. — ISBN 978-9941-9343-5-3
* „ადამიანის უფლებათა საერთაშორისო სამართალი: ლექსიკონი-ცნობარი“ — 283 გვ. თბილისი, 2005. ISBN 99940-0-877-3
* „გაერთიანებული ერების ორგანიზაცია“ — 146 გვ., თბილისი, თბილ. უნ-ტის გამ-ბა, 1985.
* „საქართველო-რუსეთის საერთაშორისო სამართლებრივი ურთიერთობა XV-XVIII საუკუნეებში“ — 247 გვ, თბილისი, საბჭ. საქართველო, 1983

## რესურსები ინტერნეტში
* ლევან ალექსიძის სივი  საქართველოს მეცნიერებათა აკადემიის საიტზე
* ლევან ალექსიძე — საქართველოს პარლამენტი

## სქოლიო
კატეგორია:დაბადებული 5 ივლისი
კატეგორია:დაბადებული 1926
კატეგორია:ქართველი იურისტები
კატეგორია:ქართველი პედაგოგები
კატეგორია:საქართველოს რესპუბლიკის I მოწვევის უზენაესი საბჭოს წევრები
კატეგორია:თბილისის საპატიო მოქალაქეები (2011)
კატეგორია:საქართველოს ღირსების ორდენის კავალრები
კატეგორია:თბილისის სახელმწიფო უნივერსიტეტის კურსდამთავრებულები
კატეგორია:იურიდიულ მეცნიერებათა დოქტორები
კატეგორია:ალექსიძეები
ჭამე ილოცე შეიყვარე

**ჭამე ილოცე შეიყვარე** () — 2010 წლის ფილმი, რომელშიც მთავარ როლს ჯულია რობერტსი ასრულებს და რომელიც ელიზაბეტ გილბერტის მემუარზეა დაფუძნებული. ფილმის რეჟისორია რაიან მერფი.

## სიუჟეტი
ახალგაზრდა ქალი აანალიზებს, რომ ვერ იღებს ცხოვრებისაგან იმას რისი სურვილიც აქვს. მტკივნეული განქორწინების შემდეგ ის დაგეგმავს მოგზაურობას, რომელიც მას მსოფლიოს ირგვლივ წაიყვანს, კონკრეტულად კი: იტალიაში, ინდოეთსა და ბალში. ამ მოგზაურობის დროს ის სწავლობს უცხო კულტურასა და ტრადიციებს, ნახულობს ბევრ უცნობ და საინტერესო ადგილს, ეს ყველაფერი კი რელაქსაციაში ეხმარება, ის ამ ფორმით გამოდის დეპრესიიდან და უბრუნდება თავის საკუთარ მეს.

## როლებში
*ჯულია რობერტსი - ელიზაბეტ გილბერტსი
*ხავიერ ბარდემი - ფელიპე
*ბილი კრუდაპი - სტივენი
*ჯეიმზ ფრანკო - დევიდი
*რიჩარდ ჯენკინსი - რიჩარდი
*სოფი ტომფსონი - კორელა
*ვაიოლა დეივისი - დელია შირაზი
*მაიკ ო'მალი - ენდი შირაზი
*კრისტინ ჰაკიმი - ვაიანი

## გადაღება
ფილმის გადაღებები 2009 წლის აგვისტოში დაიწყო. გადასაღები ადგილები იყო: ნიუ-იორკი (აშშ), რომი (იტალია), პატაუდი (ინდოეთი) და ბალი (ინდონეზია). ინდუიზმის ლიდერებმა დაინტერესება გამოთქვეს ფილმის წარმოებასთან დაკავშირებით და მოითხოვეს სასულიერო კონსულტანტების გამოყენება, რათა დარწმუნებულიყვნენ, რომ ფილმი ასახავს აშრამაში ცხოვრების აკურატულ და ზუსტ ფორმას.

## რესურსები ინტერნეტში 
* 
* 
* ჭამე ილოცე შეიყვარე — Rotten Tomatoes-ზე
* ჭამე ილოცე შეიყვარე — Metacritic-ზე
* ჭამე ილოცე შეიყვარე — Box Office Mojo-ზე
* "Eat, Pray, Love" - Not exactly going by the book

## სქოლიო
კატეგორია:2010 წლის ფილმები
კატეგორია:ამერიკული ფილმები
კატეგორია:ინგლისურენოვანი ფილმები
კატეგორია:რომანტიკული ფილმები
კატეგორია:რომანებზე დაფუძნებული ფილმები
დიკ ფრენსისი

**რიჩარდ სტენლი ფრენსისი** (*Richard Stanley «Dick» Francis;* დ. 31 ოქტომბერი, 1920, უელსი, დიდი ბრიტანეთი — გ. 14 თებერვალი, 2010, დიდი კაიმანი, კაიმანის კუნძულები) — ბრიტანელი დეტექტიური ჟანრის მწერალი, ჟოკეი. მისი ბევრი რომანი ცხენების დოღის შესახებაა.

ორმოცი რომანის ავტორი დიკ ფრენსისი, რომლის ნამდვილი სახელი რიჩარდ სტენლი ფრენსისია, 1920 წლის 31 ოქტომბერს დაიბადა ჟოკეის ოჯახში. მწერალს არაერთხელ აღუნიშნავს, რომ დოღი, ცხენებისადმი სიყვარულითა და პირველობისადმი სწრაფვით — მისი ცხოვრების მთავარი ნაწილი იყო.

მომავალმა მწერალმა თავისი კარიერა სწორედ ჟოკეიდ დაიწყო, თუმცა შემდეგ ომმა მოუსწრო და მფრინავი გახდა. ომის დამთავრების შემდეგ ფრენსისი საცხენოსნო სპორტში დაბრუნდა და არაერთხელ გახდა ქვეყნის ჩემპიონი.

მწერლის პირველი და ყველაზე წარმატებული რომანი იყო „ფავორიტი“ (1962) — დეტექტიური ამბავი ჟოკეების ცხოვრებიდან. რომანის ხმაურიანმა წარმატებამ განაპირობა ფრენსისის შემდგომი გზა — მწერლობა მის მთავარ საქმიანობად და მოწოდებად იქცა. „ფავორიტშივე“ გაჩნდა მისი თხრობის ჩვეული მანერა — ჟურნალისტური სტილი, დეტალებისა და პერსონჟების ხასიათების დაწვრილიებითი დამუშავებითა და თემის ამომწურავი ცოდნით.

დიკ ფრენსისი 2010 წლის 14 თებერვალს, 90 წლის ასაკში გარდაიცვალა დიდი კაიმანის კუნძულზე.

## ლიტერატურა 
**მსოფლიო დეტექტივების სეიფი, ტომი 12, თბილისი, 2010.*

## სქოლიო
კატეგორია:ბრიტანელი მწერლები
კატეგორია:დეტექტიური ჟანრის მწერლები
კატეგორია:დაბადებული 1920
კატეგორია:გარდაცვლილი 2010
კატეგორია:XX საუკუნის ინგლისელი რომანისტები
კატეგორია:XXI საუკუნის ბრიტანელი რომანისტები
კატეგორია:ლიტერატურის სამეფო საზოგადოების წევრები
კატეგორია:ინგლისელი კრიმინალური ჟანრის მწერლები
კატეგორია:მწერლები ანბანის მიხედვით
კრაკენი

მინი|კრაკენი
**კრაკენი** (ისლ. ნორვ. Kraken) — ნორვეგიულ ფოლკლორში ზღვის ურჩხული, რომელიც ნორვეგიის ნაპირებთან ბინადრობდა. იგი წარმოდგენილი ჰყავდათ როგორც უზარმაზარი და შემზარავი ქმნილება, რომლის ზურგი კუნძულს მოგვაგონებდა, მკლავები კი თავისუფლად შეეძლო შემოეხვია უდიდესი გემისათვის.

## ლიტერატურა
* P. Werner Lange: *Seeungeheuer - Fabeln und Fakten*, VEB F. A. Brockhaus Verlag, Leipzig, 1979

## რესურსები ინტერნეტში
* "King's Mirror" (See Chapter XII)

კატეგორია:სკანდინავიური ფოლკლორი
კატეგორია:სკანდინავიური მითოლოგია
ერიკა ელენიაკი

**ერიკა მეია ელენიაკი** ( დ. 29 სექტემბერი, 1969, გლენდეილი, აშშ) — ამერიკელი ტელე-კინომსახიობი და ფოტომოდელი. მეტად ცნობილია სერიალიდან „მაშველები“ (1989-1992).

## ბიოგრაფია
ერიკა ელენიაკი დაიბადა კალიფორნიის შტატის ქალაქ გლენდეილში. მამამისი დაიბადა ქალაქ ედმონტონში და აქვს უკრაინული გენეალოგია, ხოლო დედამისი ესტონური და გერმანული წარმოშობისაა. მისი მშობლები გაშორებულები არიან. ელენიაკი პირველად ტელეეკრანზე გამოჩნდა 12 წლის ასაკში, სადაც მიიღო მცირე ეპიზოდური როლი სტივენ სპილბერგის ფილმში „უცხოპლანეტელი“. თავდაპირველად ეპიზოდურ როლებს იღებდა ტელევიზიაში. 1988 წელს ითამაშა ფილმში „წვეთი“.

1989 წელს ერიკა ელენიაკი ჟურნალ „პლეიბოის“ თვის გოგო გახდა. სულ მალე ერთ-ერთი მთავარი როლი მიიღო სერიალში „მაშველები“. სერიალის გადასაღებ მოედანზე 3 წელი დაყო. „მაშველების“ მოტივებზე ორ ტელეფილმში ითამაშა და დატოვა სერიალი, რათა ბედი ეცადა კინოინდუსტრიაში. ფილმების „მცველისა“ (1994) და „პირომანიაკის სასიყვარულო ისტორიის“ (1995) ჩავარდნის შემდეგ, ელენიაკი თამაშობდა მხოლოდ „ბ“ კატეგორიის ფილმებსა და ტელეფილმებში. 1992 წელს ითამაშა დიდბიუჯეტიან ფილმში „ალყაში“. 1994 წელს ტომ ბერენჯერთან ერთად ითამაშა ფილმში „მცველი“, ხოლო 1998 წელს მაიკლ აირონსაიდთან ერთად ფილმში „ტყვე“. იმავე წელს გამოჩნდა ფილმში „პანდორას პროექტი“. 2004 წელს ავრორა ეშის როლი შეასრულა ფილმში „დრაკულა 3000“, ხოლო 2006 წელს გამოჩნდა ფილმში „აბსოლუტური ნული“. 2010 წელს ითამაშა ტელესერიალებში: „C.S.I.: დანაშაულის ადგილი: მაიამი“ და „სასოწარკვეთილი დიასახლისები“. 2005 წელს გამოჩნდა ერთ-ერთ რეალიტი-შოუში. ერიკა ელენიაკი ძირითადად 1990-იან წლებში იყო პოპულარული.  

1998 წელს ერიკა ელენიაკი ცოლად გაჰყვა ფილიპ გოლიას, რომელთანაც ურთიერთობა 1999 წლამდე ჰქონდა. 2005 წელს ელენიაკი მეორეჯერ გათხოვდა. ამჯერად მისი რჩეული გახდა როჩ დეიგლი, რომლისგანაც 2006 წელს ქალიშვილი შეეძინა.

## ფილმოგრაფია
## რესურსები ინტერნეტში
* 
* 

## სქოლიო 
კატეგორია:დაბადებული 29 სექტემბერი
კატეგორია:დაბადებული 1969
კატეგორია:ამერიკელი მსახიობები
კატეგორია:XX საუკუნის ამერიკელი ქალი მსახიობები
კატეგორია:ცოცხალი ადამიანები
სალომინაო

**სალომინაო** ― ისტორიული მხარე იმერეთში, მდინარეების კვინისწყალსა და კორისწყალს შორის (ახლანდელი ვანის მუნიციპალიტეტის ტერიტორია). ჩრდილოეთით ისაზღვრებოდა მდინარე რიონით, სამხრეთით ფერსათის ქედით. XVIII საუკუნის 20-იან წლებში იმერეთის მეფემ ალექსანდრე V რაჭის ერისთავთა გვერდითი შტოს წარმომადგენელს გედევან ერისთავს გადასცა და მას ბარის ერისთავის ტიტული მიანიჭა.

## ლიტერატურა
კატეგორია:ვანის მუნიციპალიტეტი
დამწვრობა

**დამწვრობითი დაავადება** — კანის, ლორწოვანი გარსისა და მათ ქვეშ მდებარე ქსოვილების დაზიანება მაღალი ტემპერატურის (თერმული დამწვრობა), ქიმიური ნივთიერების (ქიმიური დამწვრობა), ელექტრული დენის (ელექტროთერმული დამწვრობა), მაიონიზებელი გამოსხივების (სხივური დამწვრობა) და სხვა მოქმედებით.

## დახასიათება 
დამწვრობის დაზიანების სიმძმე განისაზღვრება დამწვარი ზედაპირის სიღრმითა და სიფართოვით. განარჩევენ ზედაპირულ და ღრმა დამწვრობას. ზედაპირულს განეკუთვნება: I (კანის გაწითლება და შეშუპება), II (კანზე სითხით სავსე ბუშტულების გაჩენა) და IIIა (კანის ზედა შრეების ნეკროზი) ხარისხის დამწვრობა; ღრმას კი IIIბ (კანის ყველა შრის ნეკროზი) და IV (კანისა და მის ქვეშ მდებარე ქსოვილების — ფასციის, კუნთების, მყესების, ძვლების დანახშირება) ხარისხის დამწვრობა. დამწვრობა ზოგჯერ ორგანიზმში მთელი რიგი ორგანოებისა და სისტემების ფუნქციის მოშლას იწვევს. როდესაც ზედაპირული დამწვრობის ფართი სხეულის ზედაპირის 20%-ს აღწევს, ხოლო ღრმა დამწვრობისა 10%-ს აღემატება, ვითარდება დამწვრობითი დაავადება, სადაც განარჩევენ შოკის, მწვავე ტოქსემიის (მიკრობთა ტოქსინებით და ქსოვილთა დაშლის პროდუქტებით ორგანიზმის მოწამვლა), სეპტიკოტოქსემიისა (ემატება ჩირქოვანი პროცესი) და რეკონვალესცენციის ანუ გამოჯანსაღების პერიოდს.

## პირველი დახმარება
ავადმყოფს ათავსებენ თბილ ოთახში, აძლევენ ტკივილგამაყუჩებელ საშუალებებს, დამწვარ არეებზე აფარებენდამწვრობის საწინააღმდეგო მალამოთი ან ხსნარით გაჟღენთილ სტერილური დოლბანდის საფენებს, ფართო დამწვრობის დროს კი ახვევენ სუფთა, გაუთოებულ ზეწარში. მჟავებით დამწვრობის დროს დაზიანებულ ადგილს ჯერ გამდინარე წყლით მობანენ, შემდეგ, სოდის სუსტ (2%-იან) ხსნარში დასველებულ საფენებს დაადებენ, ხოლო ტუტეებით დამწვრობის შემთხვევაში — სუსტი მჟავების (2%-იანი ძმრის, ბორის, 5%-იანი ლიმონის) ხსნარში დასველებულ საფენებს. საყლაპავისა და კუჭის დამწვრობისას საჭიროა კუჭის რამდენჯერმე ამორეცხვა წყლით, შემდეგ დიდი რაოდენობით სითხის (წყალი, რძე) დალევა, კარაქის ან უმი კვერცხის გადაყლაპვა. თვალების დამწვრობის დროს თვალებს ჯერ წყლით ბანენ შემდეგ სპეციალურ მკურნალობას უნიშნავენ. დამწვრობის ყველა შემთხვევაში აუცილებელია ავადმყოფის დროული ჰოსპიტალიზაცია. სტაციონარში მოთავსებისთანავე ავადმყოფს უკეთებენ ტეტანუსის საწინააღმდეგო შრატს და ანტოქსინს. დამწვრობის ირგვლივ კანს ამუშავებენ ანტისეპტიკური ხსნარებით, დაზიანებულ ადგილზე ადებენ ანტიბაქტერიულ მალამოს და უხვევენ (მკურნალობის დახურული წესი). ზოგჯერ ჭრილობას ღიად ტოვებენ. ღრმა დამწვრობის შემდეგ დარჩენილი კანის დეფექტის დასაფარავად მიმართავენ კანის გადანერგვას.

## საერთო მკურნალობა
საერთო მკურნალობა: დამწვრობით გამოწვეული შოკის წინააღმდეგ ბრძოლა; ჟანგბადით მკურნალობა, სისხლის და მისი შემცვლელი სითხეების, ცილების, სპეციალური შრატებისა და სხვათა გადასხმა; ანტიბიოტიკები, ანტიჰისტამინური და ჰორმონალური პრეპარატები, ვიტამინები, ცილებით მდიდარი კალორიული საკვები, ასეპტიკის ზუსტი დაცვა; ნაწოლებისა და სხვა მოსალოდნელი გართულებების პროფილაქტიკა.

## ლიტერატურა
კატეგორია:ტრავმები
აბსცესი

thumb|აბსცესი
**აბსცესი** () — შემოსაზღვრული, ჩირქოვანი, ანთების შედეგად წარმოშობილი, გრანულაციური ქსოვილით ამოფენილი ჩირქით სავსე პათოლოგიური ღრუ.

აბსცესის მიზეზად სახელდება ჩირქმბადი მიკრობების (სტაფილოკოკები, სტრეპტოკოკები) ქსოვილებში შეჭრა და ზოგიერთი ქიმიური ნივთიერებების (სკიპიდარი, ნავთი) მოხვედრა.

## დახასიათება 
აბსცესი შეიძლება იყოს ზედაპირული, ღრმა, მოუმწიფებელი (ცივი), მომწიფებული (ცხელი), მეტასტაზური, ჩამოწრეტილი და სხვა.

***ზედაპირული აბსცესი** – იოლად მიმდინარეობს, ადვილად გამოიცნობა, იშვიათად რთულდება, ხშირად გარეთ იხსნება. 
***ღრმა აბსცესი** – მძიმედ მიმდინარეობს, ძნელად გამოიცნობა, ხშირად რთულდება.
***მწვავე აბსცესი** – ამ დროს კარგადაა გამოხატული ანთების ნიშნები. დროთა განმავლობაში განიცდის მომწიფებას.
***ცივი აბსცესი** – ქრონიკული მიმდინარეობით ხასიათდება, ნელ–ნელა ხდება მისი მომწიფება. ამდროს ანთების ძირითადი ნიშნები სუსტადაა გამოხატული, ადგილობრივი ტემპერატურის მომატება და ტკივილი უმნიშვნელოა, აბსცესი ფორმდება ჰიპერალერგიული რეაქციის ფონზე, ფერხდება გრანულაციური ბარიერის წარმოშობა.

ცივი აბსცესის სახეა ჩამოწრეტილი ფორმა. ის არსებული აბსცესიდან წარმოიშობა სხეულის დაშორებულ უბნებში ჩირქის ჩამოდინებით.

## ლიტერატურა
კატეგორია:ზოგადი ქირურგია
კატეგორია:დაავადებები
კატეგორია:ანთებები
სალპები

**სალპები** (Desmomyaria ან Salpae) — ზღვის თავისუფლად მცურავი ცხოველების ქვეკლასი ქორდიანებს (Chordata) ტიპისა. აქვთ რამდენიმე მმ-იდან 33 სმ-მდე სიგრძის ცილინდრული სხეული, რომელიც დაფარულია გამჭვირვალე ტუნიკით. სხეულის წინა ბოლოზე პირის სიფონია. უკანაზე — კლოაკისა. გული მუცლის მხარეს აქვთ. სისხლის მიმოქცევის სისტემა ღიაა. ნერვული სისტემა წარმოდგენილია ხახის ზედა კვანძით და მისგან გამომავალი ნერვებით. მის ზემოთ შუქშემგრძნობი თვალაკია. ქვეკლასში გაერთიანებულია 25-მდე სახეობა. ბინადრობენ ყველა ოკეანეში, ჩრდილოეთ ყინულოვანის გარდა. ჰერმაფროდიტულ სქესობრივ ინდივიდში ვითარდება ერთად-ერთი ჩანასახი. წყალში გამოსული ახალგაზრდა სალპების გამონაზარდზე — სტოლონზე — დაკვირტვის გზით ვითარდება სქესობრივი ინდივიდების ძეწკვი, რომელიც შორდება სტოლონს და იწყებს დამოუკიდებლად არსებობას კოლონიებად. სალპებს შეუძლიათ ნათება (სიმბიონტი ბაქტერიების ხარჯზე). იკვებებიან ფიტოპლანქტონით. სალპები ზოგი თევზისა და ზღვის კუს საკვებია.
## ლიტერატურა
კატეგორია:ქორდიანები
ჟილბერის სინდრომი

ჟილბერის სინდრომი მემკვიდრული დაავადბაა, რომელსაც იწვევს  ფერმენტ გლუკურონილტრანსფერაზის  გენეტიკურად განპირობებული  დეფიციტი, ამ ფერმენტის დახმარებით ღვიძლის უჯრედებში არაპირდაპირი ბილირუბინი გარდაიქმნება პირდაპირში. დაავადება მეტწილად ბავშვთა ან მოზარდობის ასაკში ვლინდება. ყველაზე ხშირად აღინიშნება: სკლერების, პირის ღრუს, ლორწოვნი გარსისა და კანის  არამუდმივი მოყვითალო შეფერილობა, ადვილად დაღლა, მარჯვენა ფერდქვეშა არეში უმნიშვნელო ტკივილის გამო დისკომფორტი.  სისხლის ბიოქიმიური გამოკვლევის დროს აღინიშნება საერთო ბილირუბინის მატება არაპირდაპირი ფრაქციის ხარჯზე, ღვიძლის დანარჩენი სინჯები ნორმაშია.

ჟილბერის სინდრომის დროს ბილირუბინის დონის მატების პროვოცირებას იწვევს მნიშვნელოვანი ფიზიკური და ფსიქოლოგიური დატვირთვა, დიეტის დარღვევა, შიმშილი,ზოგიერთი მედიკამენტის მიღება, ალკოჰოლის მოხმარება, ინფექციური დაავადებები. სწორედ ამის გამო მკურნალობის თვალსაზრისით მეტად მნიშვნელოვანია სათანადო რეჟიმის დაცვა (შრომის, კვების, დასვენების) და არა რაიმე მედიკამენტის მიღება. თუ ბილირუბინი მკვეთრად არ არის მომატებული, მისი დაქვეითება აუცილებლობას არ წარმოადგენს.
 
თუ ბილირუბინის დონე მკვეთრადაა მომატებული და თან ახლავს სისუსტე და ცუდი გუნებ-განწყობა, მაშინ ექიმი ნიშნავს სპეციალურ პრეპარატებს. ჟილბერის სინდრომს ახასიათებს კეთილთვისებიანობა, მისთვის საჭირო ნორმების დაცვის შემთხვევაში.
ჯანდარის ტბა

**ჯანდარის ტბა** () — ტბა საქართველოსა და აზერბაიჯანის საზღვარზე. მდებარეობს გარდაბნის ვაკეზე, ზღვის დონიდან 291,4 მ სიმაღლეზე. სარკის ფართობი — 10,6 კმ², საშუალო სიღრმე 3,75 მ, მაქსიმალური სიღრმე 7,2 მ. ჯანდარის ტბა თბილისის სამხრეთ-აღმოსავლეთით 50 კმ-ის დაშორებით, რუსთავიდან კი 20 კმ-ის მანძილზე მდებარეობს.

ჯანდარის ტბის ადგილას წარსულში იყო პატარა წყალსატევი. XIX საუკუნის 70-იან წლებში მტკვრიდან გაიყვანეს არხი. 1927 წელს ტბა დააშრეს, ხოლო 1928 წელს ხელახლა შეავსეს. ზაფხულში ტემპერატურა 30–32&nbsp;°C-ია. ზამთარში ტბა საგრძნობლად ცივდება (2–3&nbsp;°C), იშვიათად კი იყინება, ისიც ძლიერ სუსხიანი ზამთრის დროს. ტბის წყალი მომწვანო-მოყვითალო ფერისაა. გამჭვირვალობა დაახლოებით 1 მ. წყალს აქვს ოდნავ არასასიამოვნო სუნი და გემო. სასმელად უვარგისია.

ჯანდარის ტბა იქთიოფაუნის მრავალფეროვნებით საქართველოში პალიასტომის ტბას თუ ჩამოუვარდება. იგი საქართველოს წყალსატევთაგან ერთ-ერთი მნიშვნელოვანი ობიექტია თევზრეწვისა და სპორტულ-სამოყვარულო თევზჭერისათვის.

აქ განვითარებულია ხისტი ჭაობის მცენარეულობა, ძირითადად ლელი და ლაქაში. ალაგ-ალაგ გვხვდება ჭალის ტყის ფრაგმენტები, სადაც ძირითადად ვერხვი, ტირიფი და იალღუნია წარმოდგენილი. ტბის შემოგარენშია ნახევარუდაბნოსა და სტეპისთვის დამახასიათებელი სახეობები — ძეძვი, მწარე აბზინდა და ჩვეულებრივი ურო.

## იხილეთ აგრეთვე
* საქართველოს ტბები
* აზერბაიჯანის ტბები

## რესურსები ინტერნეტში 
* ჯანდარის ტბის სატელიტური გამოსახულება

## სქოლიო
კატეგორია:ქვემო ქართლის მხარის ტბები
კატეგორია:აზერბაიჯანის ტბები
კატეგორია:ტბები ანბანის მიხედვით
სალხინო (ცეკვა)

**„სალხინო“**, *„საზეიმო“* — ქალ-ვაჟთა ჯგუფური ქართული ცეკვა. აგებულია „ქართულისა“ ან „მთიულურის“ მოძრაობებზე. მუსიკალური ზომა — 6/8, 2/4.

## ლიტერატურა
* ქსე, ტ. 8, გვ. 697, თბ., 1984

კატეგორია:ქართული ცეკვები
კვების ნორმა (ცხოველის)

**ცხოველის კვების ნორმა** – ენერგიის, საზრდოდ და ბიოლოგიურად აქტიური ნივთიერებების ის რაოდენობა, რომელიც დააკმაყოფილებს ცხოველის მოთხოვნილებას არსებობის, პროდუქციის შექმნის, აღწარმოების ფუნქციების შესრულებისა და ჯანმრთელობის შესანარჩუნებლად წარმოების ტექნოლოგიის კონკრეტული პირობებისათვის. 

1985 წლიდან ცხოველთა პროდუქტიულობის გაზრდის მიზნით გამოიყენება კვების დეტალიზებული ნორმები სხვადასხვა სახის, ასაკის, ცოცხალი მასის, პროდუქტიულობის დონისა და ფიზიოლოგიური მდგომარეობის გათვალისწინებით.

კვების ნორმები ითვალისწინებს ულუფის კომპლექსურ შეფასებას.

კატეგორია:კვება
ტანძიის წმინდა ნიკოლოზის ეკლესია

მინი|მარჯვნივ|250პქ|ტანძიის წმინდა ნიკოლოზის ეკლესია
**ტანძიის წმინდა ნიკოლოზის ეკლესია** — დარბაზული ეკლესია ბოლნისის მუნიციპალიტეტის სოფელ ტანძიაში, მდებარეობს სულხან-საბა ორბელიანის ლიტერატურული მუზეუმის ეზოში და წარმოადგენს ორბელიანების კარის ეკლესიას. აგებულია 1683 წელს სულხან-საბა ორბელიანის მამის ვახტანგის მიერ, რომელიც იყო ვახტანგ V შაჰნავაზის მდივანბეგი ანუ მოსამართლეთუხუცესი.

ეკლესიას ორი შესასვლელი აქვს: დასავლეთით (მოქმედი) და სამხრეთით (გაუქმებული). აღმოსავლეთის ფასადზე, სარკმლის თავზე და დასავლეთის ფასადზე კარებს ზემოთ თითო დიდი რელიეფური ჯვარია გამოსახული. ორი სარკმელია სამხრეთის კედელშიც. 

2006 წლის 7 ნოემბერს, საქართველოს პრეზიდენტის ბრძანებულების თანახმად მიენიჭა ეროვნული მნიშვნელობის კულტურის უძრავი ძეგლის კატეგორია.

## სქოლიო 
კატეგორია:ბოლნისის მუნიციპალიტეტის ტაძრები
კატეგორია:ეროვნული მნიშვნელობის კატეგორიის კულტურის უძრავი ძეგლები
კატეგორია:XVII საუკუნის ეკლესიები
კუდიანთა შაბათობა

**კუდიანთა შაბათობა** – გარკვეული დღე (ხუთშაბათი), როდესაც ღამით იკრიბებოდნენ კუდიანები, რათა თაყვანი ეცათ სატანისათვის. ასეთი შეკრების დროს ისინი მსხვერპლს სწირავდნენ, ცეკვავდნენ თავიანთ სატრფოებთან და შემდეგ ღრეობდნენ. ასეთ შემთხვევებს მუდამ ესწრებოდა თვით სატანა, რომელიც პირქუშად ადევნებდა თვალს ამ სურათს და რომელსაც კუდიანები ანგარიშს აბარებდნენ. ტიპური კუდიანთა შაბათობა გვხვდება ქრისტიანობის დამყარების შემდეგ, როდესაც ძველი ღმერთები ეშმაკს შეუერთდნენ და წარმართულ დღესასწაულებს დევნა დაუწყო ეკლესიამ. კუდიანთა შეხვედრის ადგილია, ჩვეულებრივ, რომელიმე მთა.

კატეგორია:წარმართული დღესასწაულები
კატეგორია:მითოლოგია
კატეგორია:ფოლკლორი
სამაზრო სასწავლებელი

**სამაზრო სასწავლებელი** — დაწყებითი სკოლა, რომელიც რუსეთის იმპერიაში შეიქმნა 1804 წლის წესდების საფუძველზე. დაარსდა სამაზრო და საგუბერნიო ქალაქებში და ამზადებდა ყველა წოდების ბავშვებს გიმნაზიაში შესასვლელად. 1828 წლის წესდებით სამაზრო სასწავლებელი სამკლასიანი გახდა და ძირითადად გათვალისწინებული იყო ვაჭრების ხელოსნებისა და ქალაქის სხვა მცხოვრებთა შვილებისათვის. სამაზრო სასწავლებელში სწავლობდნენ საღვთო სჯულს, ეკლესიის ისტორიას, რუსულ ენას (არარუსულ ქალაქებში ზოგჯერ ადგილობრივ ენასაც), არითმეტიკას, გეომეტრიას, გეოგრაფიას, რუსეთისა  და მსოფლიო ისტორიას, სუფთა წერას, ხაზვას და ხატვას. ზოგიერთ სამაზრო სასწავლებელში იხსნებოდა დამატებითი პროფესიული კლასიც, სადაც ეუფლებოდნენ დურგლობას, ზეინკლობას და სხვა.

საქართველოში სამაზრო სასწავლებელი 1830 წელს გაიხსნა ქუთაისში, გორში, თელავში, სოფელ ნაოღალევში (სამეგრელო), 1831 — ახალციხესა და სიღნაღში; 1834 — დუშეთში, 1838 — თბილისში. XIX საუკუნის 70-80-იანი წლების დასაწყისში საქართველოში სულ 11 სამაზრო სასწავლებელი იყო. 1872 წელს სამაზრო სასწავლებელი საქალაქო სასწავლებლად გადაკეთდა.

## ლიტერატურა
კატეგორია:რუსეთის იმპერიის სასწავლებლები
შრომითი რესურსები

**შრომითი რესურსები** — ქვეყნის მოსახლეობის შრომისუნარიანი ნაწილი, ე.ი. მოსახლეობის ის ნაწილი, რომელიც ჩაბმულია ქვეყნის მეურნეობის სხვადასხვა დარგში, ანდა პრეტენზიას აცხადებს შრომაზე. თავის მხრივ, შრომისუნარიანი მოსახლეობა მთელი რიგი სოციალურ–ეკონომიკური, კულტურული, პოლიტიკური და სხვა საზოგადოებრივი პირობების გათვალისწინებით იყოფა ორ ჯგუფად: ეკონომიკურად აქტიურ მოსახლეობად (შრომისუნარიანი მოსახლეობის ის ნაწილი, რომელიც მონაწილეობს საზოგადოებრივ წარმოებაში. აქ შედის ასევე მოსახლეობის ის ნაწილი, რომელიც გარკვეულ დროს არ მუშაობს, ელოდება სამუშაოს და სურს მუშაობა) და ეკონომიკურად არააქტიურ მოსახლეობად (მოსახლეობის ის ნაწილი, რომელსაც არ აქვს და არც ეძებს სამუშაოს საშინაო საქმეებით დაკავებულობის გამო, აქ შედიან ასევე სტუდენტები და სამხედრო სამსახურში მყოფნი, ასევე საპენსიო ასაკის მოსახლეობა, რომელიც ჩაბმული არაა მეურნეობაში).

## რესურსები ინტერნეტში 
* შრომითი რესურსები 

კატეგორია:ადამიანური რესურსები
არაუკოს პროვინცია

**არაუკო** () — პროვინცია ჩილეში, შედის ბიობიოს რეგიონის შემადგენლობაში. ადმინისტრაციული ცენტრი ქალაქი ლებუ. პროვინცია მოიცავს 7 კომუნას.

ფართობი — 5457,2 კმ². მოსახლეობა — 157 255 კაცი. სიმჭიდროვე — 28,82 ად/კმ².

## რესურსები ინტერნეტში 
* ოფიციალური საიტი 
* სტატისტიკის ეროვნული ინსტიტუტი 

კატეგორია:ბიობიოს რეგიონის პროვინციები
მანქანათმშენებლობა

**მანქანათმშენებლობა** — კლასიკური საინჟინრო დარგი და ინდუსტრიის ფუნდამენტი. მანქანათა გამოგონება, კონსტრუირება და  შემდგომი აშენება მისი მთავარი დავალებებია. როგორც მეცნიებება ის ეფუძნება კლასიკურ ფიზიკას, განსაკუთრებულად კი მექანიკას.
მისი სამშობლოა ინგლისი, სადაც 200 წლის წინ, სამრეწველო რევოლუციის პერიოდში, საფუძველი ჩაეყარა მის განვითარებას. თანამედროვე მანქანათმშენებლობა სამეცნიერო–ტექნიკური რევოლუციის ერთ–ერთი განმსაზღვრელი დარგია. სწორედ მისი საშუალებით მიმდინარეობს მსოფლიოს ეკონომიკის ტექნიკური მოდერნიზაცია. 

დღევანდელი მანქანათმშენებელი სამრეწველო ინდუსტრია ურთულესი დარგთაშორისო კომპლექსია, რომელიც ასზე მეტ ქვედარგს აერთიანებს. მანქანათმშენებლობის დარგთა კომპლექსში შეიძლება გამოიყოს სამი მსხვილი შემადგენელი ნაწილი: 
* – მძიმე მანქანათმშენებლობა – სხვადასხვა სირთულის ჩარხების წარმოება, მრეწველობის სხვადასხვა დარგებისათვის საჭირო მოწყობილობების დამზადება და ა.შ.
* – ელექტრონული მანქანათმშენებლობა და ელექტროტექნიკა.
* – სატრანსპორტო და სოფლის მეურნების მანქანათმშენებლობა.

## გეოგრაფია 
მსოფლიოში ჩამოყალიბდა მანქანათმშენებლობის ხუთი მსხვილი არეალი:

#დასავლეთ ევროპის რეგიონი – გერმანია გაერთიანებული სამეფო, საფრანგეთი და იტალია.
#აღმოსავლეთ ევროპის რეგიონი – რუსეთის ევროპული ნაწილი, უკრაინა, პოლონეთი, ჩეხეთი, უნგრეთი.
#ჩინეთი.
#იაპონია.
#აშშ, კანადა.

გარდა აღნიშნული რეგიონებისა, მანქანათმშენებლობის მნიშვნელოვან პოტენციალს ფლობენ ასევე ინდოეთი, მექსიკა, ბრაზილია, სამხრეთი კორეა და არგენტინა.
მანქანათმშენებლობის პროდუქციის უდიდესი მწარმოებელი ქვეყანაა აშშ, რომელზეც მსოფლიოს მანქანათმშენებლობის მთელი წარმოების დაახლოებით 45% მოდის. დასავლეთ ევროპის „დიდი ოთხეულის“ პოტენციალია 36%, იაპონიისა კი 18%. 

## უდიდესი დარგები
თავისი პოტენციალითა და განვითარების მაღალი დონით განვითარებული სამყაროს მანქანათმშენებლობის პროფილში ნათლად გამოიყო სამი მსხვილი დარგი:

* საავიაციო–კოსმოსური მრეწველობა.
*ავტომობილმშენებლობა.
*ელექტროტექნიკა

## რესურსები ინტერნეტში
* კორნელის უნივერსიტეტის ელექტრონული წიგნების ბიბლიოთეკა, ტექსტები მექანიკის დიზაინსა და მშენებლობაზე
* მანქანათმშენებლობა - MIT OpenCourseWare

კატეგორია:საინჟინრო მეცნიერება
კატეგორია:მანქანათმშენებლობა
ბიობიოს პროვინცია

**ბიობიო** () — პროვინცია ჩილეში, შედის ბიობიოს რეგიონის შემადგენლობაში. ადმინისტრაციული ცენტრი ქალაქი ლოს-ანხელესი. პროვინცია მოიცავს 14 კომუნას.

ფართობი — 14 987,9 კმ². მოსახლეობა — 353 315 კაცი. სიმჭიდროვე — 23,57 ად/კმ².

## რესურსები ინტერნეტში 
* ოფიციალური საიტი 
* სტატისტიკის ეროვნული ინსტიტუტი 

კატეგორია:ბიობიოს რეგიონის პროვინციები
ნიუბლეს პროვინცია

**ნიუბლე** () — პროვინცია ჩილეში, შედის ბიობიოს რეგიონის შემადგენლობაში. ადმინისტრაციული ცენტრი ქალაქი ჩილიანი. პროვინცია მოიცავს 21 კომუნას.

ფართობი — 13 178,5 კმ². მოსახლეობა — 438 103 კაცი. სიმჭიდროვე — 33,24 ად/კმ².

## რესურსები ინტერნეტში 
* ოფიციალური საიტი 
* სტატისტიკის ეროვნული ინსტიტუტი 

კატეგორია:ბიობიოს რეგიონის პროვინციები
შავი მეტალურგია

**შავი მეტალურგია** — მძიმე მრეწველობის ერთ–ერთი დარგი, რომელსაც უდიდესი მნიშვნელობა აქვს მეურნეობის სხვადასხვა დარგთაშორისი კომპლექსების განვითარებისათვის, განსაკუთრებით მანქანათმშენებლობისათვის. იგი მოიცავს რკინის, ქრომიტების, მანგანუმის მადნების მოპოვებას, გამდიდრებას, გადამუშავებისას წიაღისეულის ზედმეტი ქანებისაგან გასუფთავების პროცესს, აგლომერაციას, თუჯის, ფოლადის, ფეროშენადნობთა და ნაგლინის წარმოებას.

შავი მეტალურგიის ცენტრების განლაგებაზე უდიდეს გავლენას ახდენს შემდეგი ფაქტორები:
* – ბუნებრივ–რესურსული – საწარმოთა ორიენტაცია ნახშირის ან რკინის მოპოვების ადგილებზე.
* – სატრანსპორტო.
* – საწარმოს ტერიტორიული კონცენტრაციის პირობები.
* – ეკოლოგიური.
ბოლო პერიოდში გაიზარდა ორიენტაცია სამომხმარებლო ბაზრისაკენ, რამაც ხელი შეუწყო სპეციალიზებული მინი–ქარხნების მშენებლობას.

## შავი მეტალურგია საქართველოში
არქეოლოგიური გათხრები მიანიშნებენ, რომ რკინის კუსტარული დამუშავება საქართველოში უძველესი დროიდან ხდებოდა. შავი ლითონების ქარხნული დამუშავება საქართველოში დაიწყო 1862 წელს ჩათახის მეტალურგიულ ქარხანაში. 1879 წელს დაიწყო ჭიათურის მანგანუმის საბადოს ექსპლუატაცია. 1933 წელს საქართველოს სსრ-ში ამოქმედდა ზესტაფონის ფეროშენადნობთა ქარხანა, 1950 წელს რუსთავის მეტალურგიული ქარხანა. 1980 წლის ბოლოსთვის შავი მეტალურგიის წილი საქართველოს სსრ-ის მრეწველობაში შეადგენდა 4 %-ს.

## ლიტერატურა
კატეგორია:მეტალურგია
სტივ ვაი

**სტივენ „სტივ“ სირო ვაი** (დ. 6 ივნისი, 1960 წელი, კარლ პლეისი, ნიუ–იორკი, აშშ) — იტალიურ–ამერიკული წარმოშობის, გრემის ნომინანტი გიტარისტი–ვირტუოზი, კომპოზიტორი, ვოკალისტი და პროდიუსერია, რომელიც თანამედროვე მუსიკის სინამდვილეში გამორჩეულია თავისი იშვიათი ინდივიდუალურობით. ზოგიერთის შეფასებით, სტივ ვაი ერთის ნაცვლად ორი მუსიკოსია: ერთი მხრივ, ის არის გიტარისტი–ვირტუოზი, რომელიც თავის ხელოვნებას აახლოებს ღრმა მოკრძალებასა და მისტიციზმთან, მეორე მხრივ კი ის მძიმე მეტალის როკერია. გარდა საკუთარი შემოქმედების და ორიგინალური ალბომებისა, მას მონაწილეობა აქვს მიღებული ბევრი ცნობილი როკ თუ პოპ ვარსკვლავის, ჯგუფების კონცერტებსა და ალბომების ჩაწერაში. მისი თითქმის 20 წლიანი წარმატებული მუსიკალური კარიერის განმავლობაში გაიყიდა 15 მილიონზე მეტი ჩანაწერი. ის 13-ჯერ წარდგენილი იქნა გრემის ნომინაციაზე და 3-ჯერ მოიპოვა ეს ჯილდო. სტივ ვაი ცნობილია აგრეთვე თავისი საქველმოქმედო და   მუსიკალურ საგანმანათლებლო მოღვაწეობით: იყო ნდობით აღჭურვილი საპატიო წევრი ორგნაიზაციისა NARAS (ინგლ. National Academy of the Recording Arts and Sciences – ხელოვნებისა და მეცნიერების ჩაწერის ეროვნული აკადემია), მჭიდრო კავშირშია მის მიერ შექმნილ ფონდთან Make a Noise Foundation, რომლის მიერ აკუმულირებულ სახსრები მუსიკალურ განათლებას ხმარდება.  გარდა ამისა, არის მსახიობი და საკუთარი ლეიბლის, Favored Nations–ის მფლობელი. სტივ ვაი თითქმის ყოველწლიური მონაწილეა პროექტის G3, რომლის სულისჩამდგმელი და ორგანიზატორია ჯო სატრიანი.

სტივ ვაის (სიტყვა „ვაი“ იტალიურად „წასვლას“ ნიშნავს) ორივე მშობელი – დედა ტერეზა ვაი და მამა, ლიქიორებით მოვაჭრე ჯონ ვაი, იტალიური წარმოშობის ამერიკელები არიან. სტივი თავისი ხუთშვილიანი ოჯახის მეოთხე შვილია.

2009 წლის 19 სექტემბერს ლოს-ანჯელესის მუსიკოსთა ინსტიტუტმა სტივ ვაის საზეიმო ვითარებაში მიანიჭა საპატიო დოქტორის წოდება, რაც მისი არსებობის ისტორიაში მხოლოს ორჯერ მოხდა. ამ ინსტიტუტის ვიცე პრეზიდენტმა განათლების დარგში ბეს მარლისმა ამ საზეიმო ცერემონიალზე განაცხადა:

## რესურსები ინტერნეტში 
* ოფიციალური საიტი

## სქოლიო
კატეგორია:დაბადებული 1960
კატეგორია:ამერიკელი გიტარისტები
კატეგორია:იტალიელი გიტარისტები
კატეგორია:დაბადებული 6 ივნისი
კატეგორია:ცოცხალი ადამიანები
კურიკოს პროვინცია

**კურიკო** () — პროვინცია ჩილეში, შედის მაულეს რეგიონის შემადგენლობაში. ადმინისტრაციული ცენტრი ქალაქი კურიკო. პროვინცია მოიცავს 9 კომუნას.

ფართობი — 13 178,5 კმ². მოსახლეობა — 244 053 კაცი. სიმჭიდროვე — 33,52 ად/კმ².

## რესურსები ინტერნეტში 
* ოფიციალური საიტი 
* სტატისტიკის ეროვნული ინსტიტუტი 

კატეგორია:მაულეს რეგიონის პროვინციები
სულხან-საბა ორბელიანის ლიტერატურული მუზეუმი

**სულხან-საბა ორბელიანის ლიტერატურული მუზეუმი** – მუზეუმი ბოლნისის მუნიციპალიტეტის სოფელ ტანძიაში, ბოლნისის მხარეთმცოდნეობის მუზეუმის ფილიალი. დაარსდა 1984 წლის 3 ნოემბერს, საბაობის მესამე დღესასწაულზე. მუზეუმში დაცულია  300-მდე ექსპონანტი, მათ შორის 28 ფერწერული ნამუშევარი, 25 – გრაფიკული ნამუშევარი, 9 – სკულპტურა, 2 – არქეოლოგიური ექსპონანტი, 11 – დოკუმენტი, 59 – ფოტო, 147 – სამეცნიერო დამხმარე ლიტერატურა და სხვ. 

შენობის არქიტექტურა ეკუთვნის ნუკრი ალხაზაშვილს, მხატვრული ექსპოზიციის ავტორია ზურაბ სამხარაძე. 

მუზეუმის ხელმძღვანელია მენეჯერი – ნაზი ბიძინაშვილი.

## იხილეთ აგრეთვე
* საქართველოს მუზეუმების სია

## რესურსები ინტერნეტში
* ბოლნისის მუნიციპალიტეტის ოფიციალური საიტი 
* სულხან-საბა ორბელიანის ლიტერატურული მუზეუმი

კატეგორია:ბოლნისის მუნიციპალიტეტის მუზეუმები
კატეგორია:1984 წელს დაარსებული მუზეუმები
კუესტა

[მინი|კუესტური ფერდობი, [ყირიმი, უკრაინა]]
მინი|ხვამლის მასივი
**კუესტა** ( — ფერდობი, მთის კალთა) — ასიმეტრიული სერი, რომელიც წარმოიქმნება მონოკლინურად დახრილ სხვადასხვა სიმკვრივის შრეთა ზედაპირების გადარეცხვის შედეგად. კუესტის დამრეცი კალთა ემთხვევა ეროზიისადმი მდგრადი შრის დაქანებას, ციცაბო კი დაშრევების ჭრილს წარმოადგენს. ხშირად გვხვდება დიდი ნაოჭების ფრთებზე ან გუმბათისებრ აზევებებზე.

დამრეცი კალთა წარეცხვასთან მტკიცე ჯავშნური ფენის ვარდნას ემთხვევა, ხოლო ციცაბო კალთა ჭრის ამ ფენებს, რითაც მათ „თავებს“ აშიშვლებს. კუესტა გავრცელებულია ბაქნური ვაკეების ფარგლებში. იგი აგრეთვე, თან სდევს მთიანი ნაგებობების პერიფერიებსა და მთათაშორისი და მთისწინეთის დადაბლებების მომიჯნავე რეგიონებს; ხშირად განლაგებულია რამდენიმე პარალელურ მწკრივში. აგებულია კირქვებით, ქვიშაქვებითა და სხვა ქანებით, რითაც წარმოიქმნება რელიეფის კუესტური ტიპი. 

დამახასიათებელია მკვეთრი ლანდშაფტური სხვაობები კალთებს შორის. დამრეც კალთებთან შედარებით, ციცაბო კალთები ჩვეულებრივ, უფრო მეტად ქსეროფიტული მცენარეულობითაა დაფარული. ფართოდ არის ცნობილი შვაბიის ალბი — კუესტური სერი, რომელიც გერმანიის სამხრეთ ნაწილში მდებარეობს და აქვს დაახლოებით 160 კმ სიგრძე. მნიშვნელოვანია აგრეთვე ყირიმის მთები, რომლის გარე სერი კუესტების მწკრივს წარმოადგენს, რომელიც აგებულია ცარცული, პალეოგენური და ნეოგენური ნალექებით.
 
კავკასიონზე არსებული კუესტებიდან აღსანიშნავია კირქვებით აგებული კლდოვანი ქედი, საძოვრების ქედი და ტყიანი ქედი. 

კუესტური ფორმები გავრცელებულია საქართველოშიც. ამ მხრივ, გამოსაყოფია კვერნაქების უკიდურესი აღმოსავლეთი მონაკვეთი — სხალტბის კუესტური სერი, ლეჩხუმის მასივი და ხვამლის მასივი, რომლებიც ორმაგ კუესტას წარმოადგენენ და სხვა.  

## სქოლიო
კატეგორია:რელიეფის ფორმები
კატეგორია:გეომორფოლოგია
კატეგორია:სტრუქტურული გეოლოგია
კაუკენესის პროვინცია

**კაუკენესი** () — პროვინცია ჩილეში, შედის მაულეს რეგიონის შემადგენლობაში. ადმინისტრაციული ცენტრი ქალაქი კაუკენესი. პროვინცია მოიცავს 3 კომუნას.

ფართობი — 3,027.2 კმ². მოსახლეობა — 57,088 კაცი. სიმჭიდროვე — 18,09ად/კმ².

## რესურსები ინტერნეტში 
* ოფიციალური საიტი
* სტატისტიკის ეროვნული ინსტიტუტი 

კატეგორია:მაულეს რეგიონის პროვინციები
ტალკის პროვინცია

**ტალკა** () — პროვინცია ჩილეში, შედის მაულეს რეგიონის შემადგენლობაში. ადმინისტრაციული ცენტრი ქალაქი ტალკა. პროვინცია მოიცავს 10 კომუნას.

ფართობი — 9937,8 კმ². მოსახლეობა — 352 966 კაცი. სიმჭიდროვე — 35,52 ად/კმ².

## რესურსები ინტერნეტში 
* ოფიციალური საიტი
* სტატისტიკის ეროვნული ინსტიტუტი 

კატეგორია:მაულეს რეგიონის  პროვინციები
სამაია

მინი|„სამაია“
**„სამაია“** — წარმართობის დროინდელი ქართული რიტუალური საფერხულო ცეკვა. ასრულებდნენ ქალთა, ვაჟთა ან შერეული ჯგუფები „ძეობის“ დღესასწაულზე. ტერმინი „სამაია“ ანუ „სამა“ სულხან-საბა ორბელიანის განმარტებით, აღნიშნავს „როკვას, შუშპარს“. ამჟამად ჩვენში გავრცელებული „სამაია“ სამეულის პრინციპზეა აგებული და თეატრალიზებული ფორმით სრულდება ქალთა ჯგუფის მიერ (გვხვდება ანდრია ბალანჩივაძის „მთების გულში“). მუსიკალური ზომა 6/8.

## ლიტერატურა
კატეგორია:ქართული ცეკვები
აუკანკილჩა

**აუკანკილჩა** () – ვულკანი ანდების მთებში, ჩილეს ჩრდილოეთ ნაწილში. მდებარეობს ანტოფაგასტის რეგიონში ბოლივიისა და ჩილეს საზღვარზე. სიმაღლე ზღვის დონიდან – 6176 მ.

## იხილეთ აგრეთვე
* ჩილეს ვულკანების სია

## რესურსები ინტერნეტში
* Smithsonian Institution Global Volcanism Program: Aucanquilcha 
* Peakware.World Mountain Encyclopedia.Aucanquilcha 
* Volcanoes of the Central Andes.Aucanquilcha 
* Volcano Live.Aucanquilcha

კატეგორია:ჩილეს ვულკანები
კატეგორია:ბოლივიის ვულკანები
ჩაიტენი (ვულკანი)

მინი|მარჯვნივ|250პქ|ვულკანი ჩაიტენი
**ჩაიტენი** () – ვულკანი ჩილეში. სიმაღლე ზღვის დონიდან – 1122 მ. მდებარეობს ლოს-ლაგოსის რეგიონში. ვულკანი არ იყო მოქმედი 9500 წლის განმავლობაში, მაგრამ 2008 წელს მოულოდბელად გააქტიურდა. ხელმეორედ ამოიფრქვა 2009 წელსაც. 

## იხილეთ აგრეთვე 
* ჩილეს ვულკანების სია

## რესურსები ინტერნეტში 
* Global Volcanism Program, Instituto Smithsoniano  
* Cartografía del volcán 
* Fotos, imágenes satelitales e información diaria de la actual erupción del Chaitén, ordenada cronológicamente 
* A un año de la erupción del Chaitén CNN Chile-ს რეპორტი
* Chaitén: Un año de actividad permanente 
* Informes de OVDAS de todos los volcanes en observación 

კატეგორია:ჩილეს ვულკანები
კორკოვადო (ვულკანი)

მინი|მარჯვნივ|250პქ|ვულკანი კორკოვადო
**კორკოვადო** () — ვულკანი  ჩილეში. სიმაღლე ზღვის დონიდან – 2300  მ. მდებარეობს ლოს-ლაგოსის რეგიონში. ვულკანი და მისი მიმდებარ ტერიტორია წარმოადგენს კორკოვადოს ეროვნული პარკის ნაწილს. 

## იხილეთ აგრეთვე
* ჩილეს ვულკანების სია

## რესურსები ინტერნეტში
* TECPETROL: Cuadernos Patagónicos — 15. Volcanes Australes 

კატეგორია:ჩილეს ვულკანები
ისლუგა

მინი|მარჯვნივ|250პქ|ვულკან ისლუგის სატელიტური ფოტო
**ისლუგა** () — ვულკანი ანდების მთებში,  ჩილეს ჩრდილოეთ ნაწილში. მდებარეობს ტარაპაკის რეგიონში, ბოლივიის  საზღვრიდან დასავლეთით 7 კმ-ში. სიმაღლე ზღვის დონიდან – 5550 მ.  ვულკანი შედგება კრატერისაგან, რომლის სიგანე 400 მეტრია. უკანასკნელი ამოფრქვევა ჰქონდა 1878 წელს. შედის ვულკან ისლუგის ეროვნული პარკის შემადგენლობაში.

## იხილეთ აგრეთვე
* ჩილეს ვულკანების სია

## რესურსები ინტერნეტში
* Smithsonian Institution Global Volcanism Program: Isluga 
* Volcano Live.Isluga
* Volcanoes of the Central Andes.Isluga 

კატეგორია:ჩილეს ვულკანები
ლასკარი

მინი|მარჯვნივ|300პქ|ვულკანი ლასკარი
**ლასკარი** () — ვულკანი ანდების მთებში, ჩილეს ჩრდილოეთ ნაწილში. მდებარეობს ანტოფაგასტის რეგიონში, ატაკამიდან აღმოსავლეთით 30 კმ-ში. სიმაღლე ზღვის დონიდან – 5592 მ. ვულკანი შედგება 6 კრატერისაგან, რომლის სიგანე 400 მეტრია. უკანასკნელი ამოფრქვევა დაიწყო 2006 წლის 18 აპრილს და დამთავრდა 2007 წელს.

ყველაზე დიდი ამოფრქვევა იყო 26 500 წლის წინ, როდესაც ჩამოყალიბდა ვულკანის თანამედროვე ფორმა.

## იხილეთ აგრეთვე
* ჩილეს ვულკანების სია

## რესურსები ინტერნეტში
* ლასკარი 
* **Last Frontier Ex- Volcán Lascar **
* ატაკამის ფოტოგალერეა 
* SI Google Earth Placemarks

კატეგორია:ჩილეს ვულკანები
ჩილეს ცენტრალური ბანკი

thumb|ჩილეს ცენტრალური ბანკის ხედი წინიდან
**ჩილეს ცენტრალური ბანკი** () — ცენტრალური ბანკი ჩილეში. შეიქმნა 1925 წელს და ჩილეს კონსტიტუციაში დაფიქსირებულია, როგორ საკონსტიტუციო დონის ავტონომიური დაწესებულება.

## რესურსები ინტერნეტში
* ჩილეს ცენტრალური ბანკი ოფიციალური საიტი
* ჩილეს ცენტრალური ბანკის სურათები 

კატეგორია:ჩილეს მთავრობა
კატეგორია:ცენტრალური ბანკები
კატეგორია:ჩილეს ბანკები
ფერადი მეტალურგია

**ფერადი მეტალურგია** — მრეწველობის ერთ–ერთი უძველესი დარგი. ტექნოლოგიური თვალსაზრისით, მეურნეობის ეს დარგი მოიცავს ფერადი, კეთილშობილი და იშვიათი ლითონების მოპოვებას, მათ გამდიდრებას და გამოდნობას. ფერადი მეტალურგიის დარგების განლაგების თავისებურებაზე გავლენას ახდენს მთელი რიგი ბუნებრივი და ეკონომიკური ფაქტორები. 

#### ისტორია 
წარსულში ფერადი მეტალურგიის საწარმოები ძირითადად ნედლეულის მოპოვების ადგილებთან ახლოს იქმნებოდა, რადგანაც მაშინ საქმე ჰქონდათ ძირითადად მძიმე და ფერადი ლითონების მეტალურგიასთან.
მე–20 საუკუნის შუა პერიოდიდან დაიწყო ალუმინის მრეწველობის სწრაფი ზრდა, ამიტომაც დარგის განლაგების ორიენტაცია შეიცვალა და გადაიხარა ენერგეტიკული მიმართულებისაკენ. მსუბუქი ფერადი ლითონების გამოსადნობად – ალუმინი, ტიტანი – საჭიროა დიდი რაოდენობის ელექტროენერგია, ამდენად, მათი საწარმოების განლაგება მოსახერხებელია ენერგიის იაფ წყაროებთან. დღეისათვის ფერადი მეტალურგია აწარმოებს 70 სხვადასხვა სახეობის ლითონს, საიდანაც 96% მოდის ალუმინზე, სპილენძე, ტყვიასა და თუთიაზე. განვითარებულ ქვეყნებში ფერადი მეტალურგიის რესურსებისა და მოპოვების უდიდეს პოტენციალს ფლობენ აშშ, ავსტრალია, ჩინეთი, კანადა და სარი.
მსოფლიოს სხვადასხვა განვითარებულ ქვეყნებში მეურნეობის ეს დარგი ძირითადად იმპორტულ ნედლეულზე ვითარდება. ამიტომაც ამ ქვეყნებში დარგის განლაგების გეოგრაფია ნაკლებად ეყრდნობა სანედლეულო ფაქტორს და მეტწილად სატრანსპორტო–ენერგეტიკული და სამომხმარებლო ფაქტორების გათვალისწინებით ვითარდება. განვითარებადი სამყაროს ქვეყნები მდიდარია ფერადი ლითონებით, თუმცა, აქ მათი წარმოება და გამოყენება მნიშვნელოვნად მცირეა.

*
აკამარაჩი

მინი|მარჯვნივ|250პქ|ვულკანი აკამარაჩი
**აკამარაჩი** () — ვულკანი ანდების მთებში, ჩილეს ჩრდილოეთ ნაწილში. სიმაღლე ზღვის დონიდან – 6046 მ. მდებარეობს ანტოფაგასტის რეგიონში, ვულკან აგუას-კალიენტესიდან ჩრდილო-აღმოსავლეთით. მის კრატერში დგას 10-15 მეტრის დიამეტრის პატარა ტბა. იგი მსოფლიოში სიდიდით მეორე ტბაა მათ შორის, რომლებიც კრატერში მდებარეობენ.

## იხილეთ აგრეთვე 
* ჩილეს ვულკანების სია

## რესურსები ინტერნეტში 
* Smithsonian Institution Global Volcanism Program: Acamarachi 
* 
*  (in Spanish; also includes volcanoes of Argentina, Bolivia, and Peru)
* 
* The Highest Lakes in the World 
* Photos of the central Andes, including the Acamarachi crater lake 
* Water resources study of chilean altiplano 

კატეგორია:ჩილეს ვულკანები
პატრისიო ეილვინი

**პატრისიო ეილვინი** (; დ. 25 იანვარი, 1918, ვინია-დელ-მარი, ჩილე — გ. 19 აპრილი, 2016, სანტიაგო, ჩილე) — ჩილელი სახელმწიფო და პოლიტიკური მოღვაწე. ჩილეს პრეზიდენტი 1990–1994  წლებში. 

1950–1970 წლებში არაერთხელ აირჩიეს ქრისტიან-დემოკრატიული პარტიის თავმჯდომარედ. 1965 წლიდან იყო სენატორი, 1971–1973 წლებში კი სენატის თავმჯდომარე. იგი პირველი დემოკრატიულად არჩეული პრეზიდენტია ჩილეში აუგუსტო პინოჩეტის დიქტატურის შემდეგ.

გარდაიცვალა 2016 წლის 19 აპრილს.

## იხილეთ აგრეთვე 
* ჩილეს პრეზიდენტი

## რესურსები ინტერნეტში
* პრეზიდენტის ოფიციალური ბიოგრაფია 
* პ. ეილვინის ბიოგრაფია cidob.org-ზე 

## სქოლიო
კატეგორია:ჩილეს პრეზიდენტები
კატეგორია:დაბადებული 25 იანვარი
კატეგორია:დაბადებული 1918
კატეგორია:გარდაცვლილი 19 აპრილი
კატეგორია:გარდაცვლილი 2016
მსუბუქი ყოფაქცევის ფრიადოსანი

**მსუბუქი ყოფაქცევის ფრიადოსანი** () — 2010 წლის ამერიკული თინეიჯერული რომანტიკული კომედია, რომლის სცენარის ავტორია ბერტ ვ. როიალი, ხოლო რეჟისორი — უილ გლაკი. ფილმი გადაიღეს Screen Gems-ის სტუდიაში, ასევე — ოუჰაიში, კალიფორნიაში. პრემიერა 2010 წლის 17 სექტემბერს შედგა.

## რესურსები ინტერნეტში 
* 
* 
* მსუბუქი ყოფაქცევის ფრიადოსანი — Allmovie-ზე
* მსუბუქი ყოფაქცევის ფრიადოსანი — Rotten Tomatoes-ზე
* მსუბუქი ყოფაქცევის ფრიადოსანი — Box Office Mojo-ზე

კატეგორია:2010 წლის ფილმები
კატეგორია:ამერიკული ფილმები
კატეგორია:ინგლისურენოვანი ფილმები
კატეგორია:კომედიური ფილმები
პედრო აგირე სერდა

**პედრო აგირე სერდა** (; დ. 6 თებერვალი, 1879 — გ. 25 ნოემბერი, 1941) — ჩილელი სახელმწიფო მოღვაწე და რეფორმატორი. ჩილეს პრეზიდენტი 1938–1941 წლებში. 

## ბიოგრაფია
1915–1921 წლებში იყო ეროვნული კონგრესის დეპუტატი, 1918 წელს იუსტიციისა და განათლების მინისტრი, 1920–1924 წლებში შინაგან საქმეთა მინისტრი, 1921–1927 წლებში სენატორი. იყო ჩილეს რადიკალური პარტიის ლიდერი. როგორც სახელმწიფო ფრონტის კანდიდატი, 1938 წლის 25 დეკემბერს აირჩიეს ჩილეს პრეზიდენტად. პედრო აგირე სერდას მთავრობამ გაატარა რიგი პროგრესული ღონისძიება მაგრამ რეაქციისა და რადიკალური პარტიის მემარჯვენე ნაწილის წინააღმდეგობის გამო აგრარული რეფორმის გატარება ვერ შესძლო.

## იხილეთ აგრეთვე 
* ჩილეს პრეზიდენტი

## ლიტერატურა
## რესურსები ინტერნეტში
*TIME article on the political scene during President Aguirre's first year in power 

კატეგორია:ჩილეს პრეზიდენტები
კატეგორია:დაბადებული  6 თებერვალი
კატეგორია:დაბადებული 1879
კატეგორია:გარდაცვლილი 25 ნოემბერი
კატეგორია:გარდაცვლილი 1941
ჯოდელ ფერლანდი

**ჯოდელ მაიკა ფერლანდი** ( დ. 9 ოქტომბერი, 1994, ნანაიმო, კანადა) — კანადელი კინომსახიობი. 

## ბიოგრაფია
ჯოდელ ფერლანდი დაიბადა კანადის ქალაქ ნანაიმოში. ჰყავს და — მარიშა ფერლანდი და ძმა — ჯერემი ფერლანდი, პირველი, დის მსგავსად მსახიობია, ხოლო მეორე, მუსიკოსი. 4 წლიდან იღებდნენ სარეკლამო კომპანიებში, სადაც საერთო ჯამში დაახლოებით 20-მდე ფირმის რეკლამაში მიიღო მონაწილეობა, რომელთა შორის იყო „Coca-Cola“, „Mattel“ და ასევე რამდენიმე სატელევიზიო სერიალი („სმოლვილის საიდუმლოებები“, „ბნელეთის ანგელოზი“ და სხვა). 

ჯოდელ ფერლანდმა პატარა ასაკშივე გაითქვა სახელი და საკმაო პოპულარობით სარგებლობდა. თავდაპირველად რამდენიმე წელი სერიალებში თამაშობდა, შემდეგ მისი დებიუტი შედგა ფილმში „ქალთევზა“, სადაც განასახიერა დესის სახე. ამ როლისთვის მიენიჭა ემის პრემია და ამით ამ ჯილდოს ყველაზე ახალგაზრდა ნომიმანტი გახდა.

აღსანიშნავია, ასევე მისი როლი ფილმში „მოქცევათა ქვეყანა“ (2005), სადაც მასთან ერთად ითამაშა ჯეფრი ბრიჯესმა. ერთი წლის შემდეგ ითამაშა საშინელებათა ფილმში „საილენტ-ჰილი“. მისი ერთ-ერთი ბოლო კინოროლებია: „ლილით სალივანი“ (ფილმი „საქმე N39“; პარტნიორი რენე ზელვეგერი), „ბრი ტანერი“ (ფილმი „ბინდის საგა: დაბნელება“), „პეიშნს ბაკნერი“ (ფილმი „ქოხი ტყეში“), „ჯენი“ (ფილმი „მაღალი კაცი“) და სხვა.

## ფილმოგრაფია
## რესურსები ინტერნეტში
* 
* 

## სქოლიო
კატეგორია:დაბადებული 9 ოქტომბერი
კატეგორია:დაბადებული 1994
კატეგორია:კანადელი მსახიობები
კატეგორია:ცოცხალი ადამიანები
გიფენის საქონელი

**გიფენის საქონელი** — ეკონომიკასა და მომხმარებელთა თეორიაში ეწოდება ისეთ საქონელს, რომელზე მოთხოვნაც იზრდება ფასის ზრდასთან ერთად, რაც არღვევს მოთხოვნის კანონს. გიფენის საქონლის შემთხვევაში უფრო იაფი ახლო შემცვლელები არ არსებობს, ამიტომ მომხმარებელი იძულებულია გაზარდოს ასეთი საქონლის მოხმარება, მაშინაც კი როდესაც მისი ფასი იზრდება.

პროდუქტთა უმეტესობისთვის მოთხოვნის საფასო ელასტიკურობა უარყოფითია, ანუ სხვა თანაბარ პირობებში ფასების ზრდა მოთხოვნის რაოდენობას ამცირებს, ანუ ფასისა და მოთხოვნის რაოდენობის ცვლილება საპირისპირო მიმართულებით მოძრაობს. გიფენის საქონლის შემთხვევაში მოთხოვნის საფასო ელასტიკურობა დადებითია, ანუ ფასი და მოთხოვნის რაოდენობა ერთი მიმართულებით იცვლება. როდესაც ფასი იზრდება, მოთხოვნა იზრდება და პირიქით.

ეს სახელი ეწოდა სერ რობერტ გიფენის პატივსაცემად, რომელიც ამ თეორიის ავტორად ითვლება.

## რესურსები ინტერნეტში
* გიფენის საქონელი — Moneyterms
* Alfred Marshall Principles of Economics Bk.III,Ch.VI in paragraph III.VI.17
* The Last Word on Giffen Goods? 
* What Do Prostitutes and Rice Have in Common?

კატეგორია:საქონლის ტიპები